O singură presimțire, Mai târziu, sigur va cădea peste ocna O ploaie cu pești ca în romanul lui Murakami... Citabilă, în maniera Ioanei Ieronim sau a lui Petre Stoica, este și următoarea: viața la țară e departe în camera bunicului bătea un ceas pe care l-am crezut stricat un radio merge în surdină același motan sare pe masa plină de resturi de pepene are aceeași ochi ca un cer dincolo de acest cer vizibil căci la sat dincolo de cer nu se află universul se află tot un cer iar dincolo de acest cer alt cer un lanț trofic de ceruri care se devorează între ele la fel de senin ca soarele blând de la Sfânta Mărie mică pe care îl priveam din ușa bisericii din sat sau pe geamul ei fumuriu roșcat seara văd un stol de ceruri cu stomacurile încărcate de bucăți de cer nedigerat Savu Popa e un poet format, inteligent, plăcut.